**ДОГОВОР**

Днес, ……….. година, в град София между:

„ЦЕНТЪР ЗА ПСИХИЧНО ЗДРАВЕ – СОФИЯ„ ЕООД, със седалище и адрес на управление: гр. София, район „Сердика” , бул. „Сливница” № 309, вписано в ТР с ЕИК № 000770275, представлявано от д-р Емил Пенчев Грашнов – управител на дружеството, наричано по-долу ВЪЗЛОЖИТЕЛ, от една страна,

и

……………………………………………………………………………………, наричан по-долу ИЗПЪЛНИТЕЛ, от друга страна,

или ВЪЗЛОЖИТЕЛЯТ и ИЗПЪЛНИТЕЛЯТ общо наричани СТРАНИ,

на основание Закона за обществените поръчки и във връзка с Решение № … от ……. година на Управителя на „ЦЕНТЪР ЗА ПСИХИЧНО ЗДРАВЕ – СОФИЯ” ЕООД за определяне на изпълнител на обществена поръчка "ПРИГОТВЯНЕ И ДОСТАВКА НА ГОТОВА ХРАНА ЗА БОЛНИ И ПЕРСОНАЛ ЗА НУЖДИТЕ НА „ЦЕНТЪР ЗА ПСИХИЧНО ЗДРАВЕ – СОФИЯ„ ЕООД ", се сключи този договор.

І. Предмет на договора.

Чл. 1. ВЪЗЛОЖИТЕЛЯТ възлага, а ИЗПЪЛНИТЕЛЯТ приема да изпълни обществена поръчка: "ПРИГОТВЯНЕ И ДОСТАВКА НА ГОТОВА ХРАНА ЗА БОЛНИ И ПЕРСОНАЛ ЗА НУЖДИТЕ НА „ЦЕНТЪР ЗА ПСИХИЧНО ЗДРАВЕ – СОФИЯ„ ЕООД ".

Чл. 2. Доставката се извършва при условия, които са посочени в конкурсната документация.

 ІІ. Цени, срок и начин на плащане.

Чл. 3.Цените на предмета на договора са определени във финансовото предложение на ИЗПЪЛНИТЕЛЯ и са както следва: Единична цена за храна за закуска, обяд и вечеря за един човек дневно:

………………… (………………………………………………..) лева без ДДС.

Чл. 4.ВЪЗЛОЖИТЕЛЯТ заплаща на ИЗПЪЛНИТЕЛЯ изпълнените доставки на базата на представен месечен отчет и издадена фактура за изтеклия месец, за който е представен отчета.

 Чл. 5.Дължимите суми за извършените доставки се превеждат по посочена във фактурите банкова сметка в срок до 60 /шестдесет/ дни от датата на  представяне на фактурата. ИЗПЪЛНИТЕЛЯТ представя месечен отчет и издава фактури за всеки изтекъл месец от изпълнението на този договор.

ІІІ. Заявка, срок на доставка и приемане.

Чл. 6. (1)ВЪЗЛОЖИТЕЛЯТ прави заявка до ИЗПЪЛНИТЕЛЯ за необходимите количества за обяд и вечеря следващия ден и закуска за по-следващия ден чрез предаване на требвателен лист на представителя на ИЗПЪЛНИТЕЛЯ, който е направил доставката през текущия ден.

(2)ИЗПЪЛНИТЕЛЯТ до края на текущата работна седмица представя на главната сестра на болницата за съгласуване менюто за следващата седмица, което е съставено на база на ястията от техническото предложение.

Чл. 7. (1)Предаването на доставката се извършва с приемателно-предавателен протокол, който се подписва от определени от СТРАНИТЕ лица. В този протокол се отразява доставката по време, количество, вид и качество.

(2)С предаването на храната се представя и калкулационен лист за деня.

IV. Задължения на страните.

Чл. 8. ВЪЗЛОЖИТЕЛЯТ е длъжен да прави съответната заявка по договорения начин. При ненавременна заявка ИЗПЪЛНИТЕЛЯТ доставя последната валидно направена заявка.

Чл. 9. ИЗПЪЛНИТЕЛЯТ е длъжен да осъществява изпълнението на обществената поръчка при спазване на всички нормативни изисквания и предписания на компетентните органи по отношение на тази дейност.

 Чл. 10. ИЗПЪЛНИТЕЛЯТ е длъжен да представя изискуемите се по закон документи, които следва да придружават заявките и по една контролна проба от всяко ястие за деня.

 V. Рекламации.

Чл. 11. В случай на разлика между направена заявка и извършена доставка, ИЗПЪЛНИТЕЛЯТ следва да коригира доставката в рамките на 1 (един) час.

Чл. 12. ИЗПЪЛНИТЕЛЯТ сочи дежурно лице за контакт …………………………….. ………………………………………………………. и телефон…………………………..

В случай на скрити недостатъци дежурното лице, след уведомяване, е длъжно да се яви до 1 ( един) час за съставяне на констативен протокол, в противен случай ВЪЗЛОЖИТЕЛЯТ установява скрития недостатък сам. В този случай ИЗПЪЛНИТЕЛЯТ е длъжен в едночасов срок да коригира доставката.

VI. Срок на договора и влизане в сила.

Чл. 13. Договорът се сключва за срок на изпълнение една година и влиза в сила от ……… година.

 VII. Прекратяване на договора.

 Чл. 14. Договорът се прекратява с изтичане на срока, за който е сключен.

 Чл. 15.Договорът се прекратява с прекратяване на някоя от СТРАНИТЕ без правоприемство.

Чл. 16.ВЪЗЛОЖИТЕЛЯТ може да развали договора с едностранно предизвестие от l /един/ месец при отклонение от условията на обществената поръчка, или без предизвестие при отклонения от направените заявки повече от 3 (три) пъти, когато тези отклонения не са поправени по реда на този договор.

VIII. Други

Чл. 17.Адресите, посочени от страните в началото на този договор са и адреси за кореспонденция, на които валидно се отправят писмени съобщения. Страните по договора се задължават при промяна на адреса за кореспонденция да уведомят насрещната страна в срок от 24 (двадесет и четири) часа, като в противен случай изпратените на посочения в договора адрес документи ще се считат за получени от страната, към която са адресирани.

|  |
| --- |
| Чл. 18.ИЗПЪЛНИТЕЛЯТ гарантира изпълнението на произтичащите от настоящия договор свои задължения с гаранция за добро изпълнение в размер на ............................. (..............................................................) лева, |
| представляващи 3 % от неговата обща стойност, без ДДС. |
| Чл. 19. ВЪЗЛОЖИТЕЛЯТ задържа и се удовлетворява от гаранцията, когато ИЗПЪЛНИТЕЛЯТ системно не изпълнява някое от задълженията си по договора съгласно чл. 16 от договора, както и когато прекъсне или забави изпълнението на задълженията си по договора с повече от 2 дни. |
| Чл. 20. ВЪЗЛОЖИТЕЛЯТ има право да усвои сумата от гаранцията, без това да го лишава от правото да търси обезщетение за претърпени вреди. |
| Чл. 21. При липса на възражения по изпълнението на договора ВЪЗЛОЖИТЕЛЯТ освобождава гаранцията в срок от 10 работни дни след приключване на изпълнението, без да дължи лихви за периода, през който средствата законно са престояли при него. |
| Чл. 22. Гаранцията за изпълнение не се освобождава от ВЪЗЛОЖИТЕЛЯ, ако в процеса на изпълнение на договора е възникнал спор между страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд. При решаване на спора в полза на ВЪЗЛОЖИТЕЛЯ той може да пристъпи към усвояване на гаранцията за изпълнение. |

Чл. 23. Страните се задължават да разрешат всички въпроси, свързани с тълкуването и действието на настоящия договор чрез взаимно разбирателство и преговори, а когато това не е възможно по реда на ГПК.

Чл. 24.Този договор е изготвен в два еднообразни екземпляра - по един за всяка страна.

|  |
| --- |
| Чл. 25. Неразделна част от настоящия договор са: |
| 1. Техническата спецификация - приложение № 1 към настоящия договор. |
| 2. Ценово предложение - приложение № 2 към настоящия договор. |
| 3. Техническо предложение за изпълнение на поръчката - приложение № 3 към настоящия договор.4. Банкова гаранция. |

ЗА ВЪЗЛОЖИТЕЛЯ: ЗА ИЗПЪЛНИТЕЛЯ:

………………………….. ………………………

 /д-р Емил Грашнов/ /……………………./

Съгласувал:

……..……………………

/Ана Йорданова/